Александър Пушкин
В степта световна, тъжна и безбрежна…

Превод от руски: Кръстьо Станишев, —

chitanka.info

В степта световна, тъжна и безбрежна…[0]

В степта световна, тъжна и безбрежна

три извора загадъчни текат:

на младостта е първият — със нежна

и буйна струя бляска в своя път.

Вълна на вдъхновение и слава —

изгнаници пои друг извор в зной.

Последният е извор на забрава,

най-сладостно ни утолява той.

[0] Приживе на Пушкин не е печатано. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.